

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

JEDINSTVENI UPRAVNI ODJEL

Bebrina 83, 35254 Bebrina,

OIB: 52630455645

Tel 035/433-109

KLASA: 112-01/24-01/4

URBROJ: 2178-2-02-24-3

Bebrina, 19. srpnja 2024. godine

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne Novine“ br. 86/08, 61/11, 04/18 i 112/19), daju se slijedeći

**OPIS POSLOVA I PODACI O PLAĆI ZA OBJAVLJENI OGLAS ZA PRIJAM U SLUŽBU NA ODREĐENO VRIJEME ZA VRIJEME TRAJANJA PROJEKTA ZA RADNO MJESTO VIŠI REFERENT – KOORDINATOR PROJEKTA**

Pročelnik Jedinstvenog upravnog odjela općine Bebrina je, sukladno odredbama Zakona o službenicima i namještenicima u lokalnoj i područnoj (regionalnoj) samoupravi („Narodne Novine“ br. 86/08, 61/11, 04/18 I 112/19), objavio oglas za prijam u službu na radno mjesto:

- viši referent – koordinator projekta, 1 izvršitelj/ica na određeno vrijeme za vrijeme trajanja projekta, uz obvezni probni rad od 2 (dva) mjeseca

Oglas je objavljen na stranicama Hrvatskog zavoda za zapošljavanje, Područnog ureda Slavonski Brod, na oglasnoj ploči općine Bebrina, Bebrina 83 i na web stranici općine Bebrina, [www.bebrina.hr](http://www.bebrina.hr)

Od dana objave na stranicama Hrvatskog zavoda za zapošljavanje počinje teći rok od 8 dana za podnošenje prijava na oglas.

**I. OPIS POSLOVA RADNOG MJESTA**

**VIŠI REFERENT – KOORDINATOR PROJEKTA**

**-** Obavlja poslove koordinacije i asistencije u organizaciji projektnih aktivnosti vezanih uz upravljanje projektom 15 %

- Priprema i prati projektne aktivnosti te sudjeluje u svim fazama provedbe projekta 15%

- Obavlja poslove organizacije rada zaposlenih 15 %

**-** Prati financijske transakcije i ostale poslove provedbe koordinacije, upravljanja i administriranja aktivnosti u projektu 15 %

- Priprema financijske i druge izvještaje u provedbi projekta 10 %

- Osigurava strateški fokus projekta i ciljeva 10 %

- Obavlja poslove organizacije promocije projekta u medijima 10%

- Obavlja poslove koordinacije s Upravljačkim tijelom, Posredničkim tijelom i partnerima na projektu 10 %

**II. PODACI O PLAĆI RADNOG MJESTA**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) plaću za radno mjesto viši referent – koordinator projekta čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Odlukom o koeficijentima za obračun plaća službenika i namještenika u Jedinstvenom upravnom odjelu općine Bebrina („Glasnik Općine Bebrina“ broj 4/2024 ) određen je koeficijent za radno mjesto viši referent – koordinator projekta od 1,40, dok je osnovica utvrđena Odlukom o visini osnovice za obračun plaće službenika i namještenika Jedinstvenog upravnog odjela općine Bebrina (KLASA:024-01/24-01/19 , URBROJ: 2178-2-01-24-1 od 23. svibnja 2024. godine) i iznosi 820,00 EUR bruto. Troškovi prijevoza plaćaju se u cijelosti sukladno zakonskim odredbama.

**III. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA**

Za kandidate prijavljene na oglas koji su podnijeli pravodobnu i potpunu prijavu te

ispunjavaju formalne uvjete oglasa provesti će se prethodna provjera znanja i sposobnosti koja obuhvaća:

**-** pisana provjera znanja (poznavanje propisa vezanih za rad lokalne samouprave, engleski jezik, poznavanje rada na računalu)

**-** razgovor (intervju) povjerenstva s kandidatom (rad na upravljanju projektima i općim poslovima)

**Pravni i drugi izvori za pripremu kandidata za pisanu provjeru:**

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

2. Zakon o službenicima i namještenicima u lokalnoj i područnoj (regionaloj) samoupravi („Narodne novine“ broj 86/08, 61/11, 04/18 i 112/19)

3. Statut Općine Bebrina („Službeni vjesnik Brodsko-posavske županije“ broj 2/2018, 18/2019 i 24/2019 i „Glasnik Općine Bebrina“ broj 1/2019, 2/2020 i 4/2021)

4. Engleski jezik B1 razina

5. Rad na računalu – (Windows Office, email, Internet)

Intervju (razgovor) provodi se samo sa kandidatima koji su položili pismeni test, odnosno ostavarili najmanje 50% mogućih broja bodova za svako područje.

Na usmenom dijelu s kandidatima će se razgovarati o upravljanju projektnim ciklusom, pripremi projekata i dosadašnjim iskustvima na istim općim poslovima.

Postupak testiranja i intervjua provest će Povjerenstvo za provedbu prijema službenika u službu za potrebe rada na projektu „Radim i pomažem IV.“

Poziv za pisano testiranje bit će objavljen najmanje 5 dana prije testiranja na web stranici [www.bebrina.hr](http://www.bebrina.hr) i oglasnoj ploči Općine Bebrina.

Po dolasku na prethodnu provjeru znanja, kandidati su obvezni dati na uvid odgovarajući identifikacijski dokument (osobnu iskaznicu, putovnicu). Kandidati koji ne mogu dokazati svoj identitet, osobe koje ne ispunjavaju formalne uvjete oglasa, kao i osobe koje nisu podnijele prijavu na oglas za radno mjesto za koje se provodi prethodna provjera znanja, ne mogu pristupiti provjeri.

Smatra se da je kandidat koji je ispunio formalne uvjete, a koji nije pristupio prethodnoj provjeri znanja, povukao prijavu na oglas.

Nakon identifikacije kandidata, kandidatima će biti podijeljena pismena pitanja za provjeru znanja i sposobnosti za obavljanje poslova radnog mjesta za koje su se prijavili, a koja su ista za sve kandidate.

Za vrijeme testiranja kandidatima nije dopušteno:

**-** koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provodi provjera

- razgovarati s ostalim kandidatima ili na drugi način remetiti mir i red.

Ukoliko pojedini kanditat prekši navedena pravila, bit će udaljen s provjere znanja, a njegov/njezin rezultat Povjerenstvo neće priznati niti bodovati.

Pisani dio testiranja čini provjera poznavanja zakonskih propisa, te engleskog jezika i informatike.

Za provjeru znanja i sposobnosti pismenim testiranjem, dodjeljuje se za svako područje određeni broj bodova od 1 do10 bodova. Smatra se da je kandidat položio test ako je na pisanoj provjeri ostvario najmanje 50 % mogućih broja bodova za svako područje provjere znanja.

Kandidati koji polože pisani dio testiranja biti će odmah po utvrđivanje liste kandidata koji su zadovoljili na pisanom testu upućeni na razgovor s Povjerenstvom koje prilikom razgovora (intervjua) utvrđuje interese, profesionalne ciljeve, sposobnosti i motivaciju kandidata za rad na navedenom radnom mjestu. Maksimalan broj bodova koji kandidati mogu ostavariti na intervjuu je 10 bodova.

Nakon provedenog postupka pisanog dijela testiranja, te razgovora (intervjua), Povjerenstvo za provedbu prijma službenika u službu utvrđuje rang-listu kandidata prema ukupnom broju bodova ostvarenom na testiranju i razgovoru (intervju) te ju dostavlja Pročelniku Jedinstvenog upravnog odjela Općine Bebrina uz Izvješće o provedenom postupku koje potpisuju svi članovi Povjerenstva.

Nakon provedenog oglasa ne mora se izvršiti izbor, ali se u tom slučaju donosi Odluka o poništenju oglasa u roku od 60 dana od isteka roka za podnošenje prijava. Protiv odluke o poništenju nije dopušteno podnošenje pravnih lijekova. Odluka o poništenju dostavlja se svim kandidatima prijavljenim na oglas.

 OPĆINA BEBRINA